
ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ 


Αρ. Φύλλου 963 


1 Αυγούστου 2000 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Τροποποίηση της υπ’ αριθ.73537/14398/1995 Κοινής 
Υπουργικής Απόφασης "Διαχείριση των ηλεκτρι¬ 
κών στηλών και των συσσωρευτών που περιέχουν 
ορισμένες επικίνδυνες ουσίες" (Β' 781) - Πρόγραμ¬ 
μα δράσης για τη διαχείριση των ηλεκτρικών στη¬ 
λών και συσσωρευτών σύμφωνα με το άρθρο 5 της 

απόφασης αυτής. 1 

Κοστολόγηση των δωρεάν διατιθεμένων συγγραμμά¬ 
των στους φοιτητές των Α.Ε.Ι. για το ακαδημαϊκό 
έτος 1997-1998. 2 


ΑΠΟΦΑΣΕΙ Σ 

Αριθ. 19817/1702 (1) 

Τροποποίηση της υπ’ αριθ.73537/14398/1995 Κοινής 
Υπουργικής Απόφασης "Διαχείριση των ηλεκτρικών 
στηλών και των συσσωρευτών που περιέχουν ορισμέ¬ 
νες επικίνδυνες ουσίες" (Β' 781) - Πρόγραμμα δράσης 
για τη διαχείριση των ηλεκτρικών στηλών και συσσω¬ 
ρευτών σύμφωνα με το άρθρο 5 της απόφασης αυτής. 

ΟΙ ΥΠΟΥΡΓΟΙ 

ΕΣΩΤΕΡΙΚΩΝ, ΔΗΜ. ΔΙΟΙΚΗΣΗΣ ΚΑΙ 
ΑΠΟΚΕΝΤΡΩΣΗΣ - ΕΘΝΙΚΗΣ ΟΙΚΟΝΟΜΙΑΣ - 

ΟΙΚΟΝΟΜΙΚΩΝ - ΑΝΑΠΤΥΞΗΣ - ΠΕΡΙΒΑΛΛΟΝΤΟΣ, 
ΧΩΡΟΤΑΞΙΑΣ ΚΑΙ ΔΗΜ. ΕΡΓΩΝ - ΜΕΤΑΦΟΡΩΝ 
ΚΑΙ ΕΠΙΚΟΙΝΩΝΙΩΝ 

Έχοντας υπόψη: 

1. Τις διατάξεις του άρθρου δεύτερου του Ν.2077/1992 
"Κύρωση Συνθήκης για την Ευρ. Ένωση ..." (Α' 136) και τις 
διατάξεις του άρθρου 1 (παρ.1,2,3,4) και του άρθρου 2 
(παρ.1 ζ) Ν. 1338/1983 "εφαρμογή του Κοινοτικού Δικαί¬ 
ου" (Α' 34), όπως τροποποιήθηκε με το άρθρο 6 του 
Ν. 1440/1984 "συμμετοχή της Ελλάδας στο κεφάλαιο στα 
αποθεματικά και στις προβλέψεις της Ευρωπαϊκής Τρά¬ 
πεζας Επενδύσεων κ.λπ." (Α' 70) και του άρθρου 65 του 
Ν.1892/1990 (Α' 101). 

2. Τις διατάξεις του άρθρου 12 του Ν.1650/86 "για την 
προστασία του περιβάλλοντος" (Α' 160). 


3. Τις διατάξεις των άρθρων 23 (παρ.1) και 24 του 
Ν.1558/1985 "Κυβέρνηση και Κυβερνητικά όργανα" (Α' 
137) και των άρθρων 9 και 13 του Π.Δ/τος 473/1985 "Κα¬ 
θορισμός και ανακατανομή των αρμοδιοτήτων των 
Υπουργείων" (Α' 157). 

4. Τις διατάξεις του Ν.2242/1994 "Πολεοδόμηση περιο¬ 
χών δεύτερης κατοικίας .... προστασίας φυσικού και δο¬ 
μημένου περιβάλλοντος ... κ.λπ." (Α' 162). 

5. Τις διατάξεις του Ν.2052/1992 "Μέτρα για την αντιμε¬ 
τώπιση του νέφους και πολεοδομικές ρυθμίσεις" (Α' 94). 

6. Τις διατάξεις του άρθρου 1 (παραγ. 28 και 29) του 
Π.Δ/τος 28/28.1.1993 "Καθορισμός αρμοδιοτήτων που 
διατηρούνται από τον Υπουργό και τις περιφερειακές 
υπηρεσίες διανομαρχιακού επιπέδου του Υπουργείου 
Περιβάλλοντος, Χωροταξίας και Δημ. Έργων" (Α' 9). 

7. Τις διατάξεις της υπ’ αριθμ. 69728/824/1996 Κοινής 
Υπουργικής Απόφασης "Μέτρα και όροι για τη διαχείριση 
των στερεών αποβλήτων" (Β' 358). 

8. Τις διατάξεις της υπ’ αριθ. 19396/1546/1997 Κοινής 
Υπουργικής Απόφασης "Μέτρα και όροι για τη διαχείριση 
επικίνδυνων αποβλήτων" (Β' 604). 

9. Τις διατάξεις του άρθρου 5 της υπ’ αριθ. 73537/438/ 
1995 κοινής Υπουργικής απόφαση "Διαχείριση των ηλε¬ 
κτρικών στηλών και συσσωρευτών που περιέχουν ορι¬ 
σμένες επικίνδυνες ουσίες" (Β' 781). 

10. Τις διατάξεις της υπ’ αριθ.14312/1302/5-6-2000 Κοι¬ 
νής Υπουργικής Απόφασης "Συμπλήρωση καιεξειδίκευση 
της υπ’ αριθ. 113944/1944/1997 κοινής Υπουργικής από¬ 
φασης: "Εθνικός σχεδιασμός διαχείρισης στερεών απο¬ 
βλήτων ... κ.λπ." (Β'723). 

11. Τις διατάξεις του άρθρου 6της οδηγίας 91/157/ΕΟΚ 
του Συμβουλίου της 18ης Μαρτίου 1991 των Ευρ. Κοινο¬ 
τήτων (ΕΕΙ_ 78/38/26-3-91). 

12. Την οδηγία 98/101/ΕΚ της Επιτροπής της 22ας Δε¬ 
κεμβρίου 1998των Ευρ. Κοινοτήτων (ΕΕΙ_ 1/1/5-1-1999). 

13. Την υπ’ αριθ. οικ. 81486/18-7-96 απόφαση του 
Υπουργού ΠΕΧΩΔΕ όπως συμπληρώθηκε με την υπ’ αριθ. 
οικ. 120703/25-10-96 απόφαση του ιδίου, σχετικά με την 
συγκρότηση ομάδας εργασίας κατ’ εφαρμογή του άρ¬ 
θρου 5της υπ’ αριθ. 73537/483/1995 ΚΥΑ (Β'781). 

14. Τις διατάξεις του άρθρου 29Α του Ν.1558/1985 
όπως αυτό προσετέθη με το άρθρο 27 του Ν.2081/1992 
(Α' 154) και αντικατεστάθη με το άρθρο 1 παρ.2α του 
Ν.2469/1997 (Α'38). 



























13136 


ΕΦΗΜΕΡΙΣΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


15. Την υπ’ αριθμ.ΔΙΔΚ/Ο1/2/11187/2-5-2000 κοινή Από¬ 
φαση του Πρωθυπουργού καιτης Υπουργού Εσωτερικών 
Δημόσιας Διοίκησης και Αποκέντρωσης "Ανάθεση αρμο¬ 
διοτήτων στους Υφυπουργούς Εσωτερικών, Δημόσιας 
Διοίκησης και Αποκέντρωσης" (Β' 630) 

16. Την υπ’ αριθ. 303/5-5-2000 κοινή Απόφαση του Πρω¬ 
θυπουργού και του Υπουργού Ανάπτυξης "Ανάθεση αρ¬ 
μοδιοτήτων στους Υφυπουργούς Ανάπτυξης" (Β' 594). 

17. Την υπ’ αριθ. 1039386/441/Α0006/21-4-2000 κοινή 
Απόφαση του Πρωθυπουργού και του Υπουργού Εθνικής 
Οικονομίας "Ανάθεση αρμοδιοτήτων στους Υφυπουρ¬ 
γούς Οικονομικών" (Β' 571). 

18. Την υπ’ αριθμ. Δ17α/10/30/Φ221/23-5-2000 κοινή 
Απόφαση του Πρωθυπουργού και του Υπουργού Περι¬ 
βάλλοντος, Χωροταξίας και Δημοσίων Έργων "Ανάθεση 
αρμοδιοτήτων στους Υφυπουργούς Περιβάλλοντος, Χω¬ 
ροταξίας και Δημοσίων Έργων" (Β' 664), αποφασίζουμε: 

ΚΕΦΑΛΑΙΟ Α' 

ΓΕΝΙΚΕΣ ΔΙΑΤΑΞΕΙΣ 
Άρθρο 1 
Σκοπός 

Με την παρούσα απόφαση αποσκοπείται η τροποποίη¬ 
ση της υπ’ αριθ. 73537/14398/1995 κοινής Υπουργικής 
Απόφασης σε συμμόρφωση με τις διατάξεις της οδηγίας 
98/101/ΕΚτης Επιτροπής της 22ας Δεκεμβρίου 1998των 
Ευρωπαϊκών Κοινοτήτων με θέμα: "περί προσαρμογής 
στην τεχνική πρόοδο της οδηγίας 91/157/ΕΟΚ του Συμ¬ 
βουλίου για τις ηλεκτρικές στήλες και τους συσσωρευτές 
που περιέχουν ορισμένες επικίνδυνες ουσίες" που έχει 
δημοσιευθεί στην ελληνική γλώσσα στην Επίσημη Εφη¬ 
μερίδα των Ευρ. Κοινοτήτων (ΕΕΕ 1/1/5-1-1999) καθώς 
και η εφαρμογή του άρθρου 5 της ως άνω κοινής Υπουρ¬ 
γικής Απόφασης σε συμμόρφωση με το άρθρο 6 της οδη¬ 
γίας 91/157/ΕΟΚ "για τις ηλεκτρικές στήλες και τους συσ¬ 
σωρευτές που περιέχουν ορισμένες επικίνδυνες ουσίες" 
του Συμβουλίου της 18ης Μαρτίου 1991 των Ευρ. Κοινο¬ 
τήτων (ΕΕΙ_ 78/38/26-3-91) ώστε με την έγκριση του προ- 
βλεπόμενου προγράμματος δράσης να επιτυγχάνεται η 
εφαρμογή μιας περιβαλλοντικά ολοκληρωμένης και οικο¬ 
λογικά ορθολογικής διαχείρισης των ηλεκτρικών στηλών 
και συσσωρευτών. 

Αρθρο 2 
Τροποποιήσεις 

Για τους σκοπούς της παρούσας απόφασης τροποποι¬ 
είται η υπ’ αριθ.73537/14398/1995 κοινή Υπουργική Από¬ 
φαση (Β' 781) ως ακολούθως: 

1. Το άρθρο 3 αντικαθίσταται ως εξής: 

"Άρθρο 3 

Πεδίο εφαρμογής 

Στις διατάξεις της παρούσας απόφασης υπάγονται: 

1) Ηλεκτρικές στήλες και συσσωρευτές που έχουν δια¬ 
τεθεί στην αγορά από την 1η Ιανουάριου 1999 και των 
οποίων η περιεκτικότητα σε υδράργυρο υπερβαίνει το 
0,0005% κατά βάρος. 

2) Ηλεκτρικές στήλες και συσσωρευτές που έχουν διατε¬ 
θεί στην αγορά από τις 18 Σεπτεμβρίου 1992 και περιέχουν: 

- άνω των 25πιρ υδράργυρο ανά στοιχείο, με εξαίρεση 
τις αλκαλικές ηλεκτρικές στήλες που περιέχουν μαγγάνιο, 

- άνω του 0,025% κάδμιο κατά βάρος, 

- άνω του 0,4% μόλυβδο κατά βάρος. 


3) Αλκαλικές ηλεκτρικές στήλες που περιέχουν μαγγά¬ 
νιο και άνω του 0,025% υδράργυρο κατά βάρος, που 
έχουν διατεθεί στην αγορά από τις 18 Σεπτεμβρίου 1992". 

2. Στο άρθρο 4, η παράγραφος 1 (εδάφιο α) αντικαθί¬ 
σταται ως εξής: 

"1. Από την έναρξη ισχύος της παρούσας απόφασης 
απαγορεύεται: 

" α) Η εμπορία ηλεκτρικών στηλών και συσσωρευτών με 
περιεκτικότητα σε υδράργυρο άνω του 0,0005% κατά βά¬ 
ρος, συμπεριλαμβανομένων και των περιπτώσεων όπου 
αυτές οι ηλεκτρικές στήλες και συσσωρευτές είναι ενσω¬ 
ματωμένοι σε συσκευές. 

Από την απαγόρευση αυτή εξαιρούνται οι ηλεκτρικές 
στήλες τύπου "κουμπί" ή οι ηλεκτρικές στήλες που αποτε¬ 
λούνται από στοιχεία τύπου "κουμπί", των οποίων η περιε¬ 
κτικότητα σε υδράργυρο δεν υπερβαίνει το 2% κατά βάρος. 

Οι διατάξεις του εδαφίου αυτού θα ενσωματωθούν αντί¬ 
στοιχα ως συμπλήρωμα στο Παράρτημα I του Π.Δ/τος 
445/1983 "περιορισμοί θέσης σε κυκλοφορία και χρήσης 
μερικών επικίνδυνων ουσιών και παρασκευασμάτων σε 
συμμόρφωση με την οδηγία του Συμβουλίου των Ευρ. 
Κοινοτήτων 76/769/ΕΟΚ," (Α' 166) όπως τροποποιήθηκε 
με την υπ’ αριθ. 1154/92 απόφαση του Ανωτάτου Χημικού 
Συμβουλίου "Τροποποίηση του Παραρτήματος I του 
Π.Δ/τος 445/1983" (Β'93). 

Άρθρο 3 

Γενικές κατευθύνσεις προγράμματος δράσης 

1. Το πρόγραμμα δράσης για τη διαχείριση των ηλε¬ 
κτρικών στηλών και συσσωρευτών που υπάγονται στο πε¬ 
δίο εφαρμογής της παρούσας απόφασης αποσκοπεί 
στην υλοποίηση των στόχων που περιγράφονται στο άρ¬ 
θρο 5 (παρ.1) της υπ’ αριθ. 73537/14398/1995 κοινής 
Υπουργικής απόφασης και προσδιορίζεται σύμφωνα με 
τις εθνικές ανάγκες και προτεραιότητες. 

2. Το πρόγραμμα δράσης αναφέρεται στη θέσπιση ειδι¬ 
κών μέτρων και στον προσδιορισμό συγκεκριμένων δρά¬ 
σεων και διαδικασιών για την οικολογικά ορθολογική δια¬ 
χείριση των ηλεκτρικών στηλών και συσσωρευτών και πε¬ 
ριλαμβάνει κατά κύριο λόγο: 

α. Μέτρα για την προώθηση και οργάνωση της διαχείρι¬ 
σης των ηλεκτρικών στηλών και συσσωρευτών τα οποία 
ειδικότερα αφορούν: 

ί) στην κατά προτεραιότητα προώθηση της εναλλακτι¬ 
κής διαχείρισης των ηλεκτρικών στηλών και των συσσω¬ 
ρευτών, των εργασιών δηλαδή χωριστής συλλογής, με¬ 
ταφοράς, μεταφόρτωσης και αξιοποίησής τους ώστε με¬ 
τά την αξιοποίησή τους να επιστρέφουν στο ρεύμα της 
αγοράς. 

ϋ) στην καθιέρωση και οργάνωση συστήματος χωρι¬ 
στής συλλογής, προσωρινής αποθήκευσης και μεταφο¬ 
ράς των χρησιμοποιημένων ηλεκτρικών στηλών με στόχο 
την χωριστή διάθεσή τους σε εγκεκριμένους χώρους 
σύμφωνα με τις σχετικές διατάξεις της κείμενης νομοθε¬ 
σίας. 

ΙΝ) στην καθιέρωση και εφαρμογή συστήματος εγγυο¬ 
δοσίας (εγγύησης - επιστροφής) προς τον καταναλωτή 
με στόχο τη χωριστή συλλογή των χρησιμοποιημένων 
ηλεκτρικών στηλών. 

ίν) στην κατάρτιση τεχνικών οδηγιών για τη συλλογή, 
προσωρινή αποθήκευση και μεταφορά των ηλεκτρικών 
στηλών και συσσωρευτών. 

β. Μέτρα για την ενημέρωση και ευαισθητοποίηση του 
καταναλωτή ή του τελικού χρήστη. 

3. Η παρακολούθηση και ο έλεγχος εφαρμογής του 
προγράμματος δράσης για τη διαχείριση των ηλεκτρικών 
στηλών και συσσωρευτών καθώς και η αναθεώρησή του 
ανατίθεται στην αρμόδια υπηρεσία της Δ/νσης Περ/κού 
Σχεδιασμού του Υπουργείου ΠΕΧΩΔΕ. 

Το ΥΠΕΧΩΔΕ λαμβάνει στο πλαίσιο των αρμοδιοτήτων 
του και σε συνεργασία μετά κατά περίπτωση συναρμόδια 
Υπουργεία κάθε αναγκαίο και πρόσφορο μέτρο (οικονο¬ 
μικό ή διοικητικό) για την αποτελεσματικότητα της εφαρ¬ 
μογής του παρόντος προγράμματος δράσης. 

ΚΕΦΑΛΑΙΟ Β' 

ΠΕΡΙΕΧΟΜΕΝΟ ΠΡΟΓΡΑΜΜΑΤΟΣ ΔΡΑΣΗΣ 
Άρθρο 4 

Τεχνικές οδηγίες για τη συλλογή, προσωρινή αποθήκευ¬ 
ση και μεταφορά των χρησιμοποιημένων ηλεκτρικών 

στηλών και συσσωρευτών από τους τόπους συλλογής 

1. ΗΛΕΚΤΡΙΚΕΣ ΣΤΗΛΕΣ 

Προβλέπονται καταρχήν τρία στάδια μεταφοράς: Ιο) 
από τους τόπους συγκέντρωσης (πρωτογενούς προσω¬ 
ρινής αποθήκευσης) προς την αποθήκη του Νομού (δευ¬ 
τερογενής προσωρινή αποθήκευση), 2ο) από την αποθή¬ 
κη του Νομού προς το σημείο ή τα σημεία κεντρικής απο¬ 
θήκευσης και 3ο) από την κεντρική αποθήκευση προς 
τελική διάθεση σε εγκεκριμένους χώρους ή ανακύκλωση 
στο εξωτερικό. 

α) Συλλογή: 

• Στους τόπους συγκέντρωσης (πρωτογενής συλλογή): 

Τοποθέτηση πλαστικών δοχείων, ενδεικτικής χωρητικό¬ 
τητας 120 11, σε σημεία που περιγράφονται στο άρθρο 5 
(παραγ. 1. εδάφ. 1.3) 

• Στην αποθήκη του Νομού (δευτερογενής προσωρινή 
αποθήκευση): Η αποθήκη αυτή πρέπει να είναι χώρος κα¬ 
θαρός, να διαθέτει υπόστεγο και δάπεδο στεγανοποιημέ¬ 
νο. Σε ειδικό τμήμα αυτής θα αποθηκεύονται τα κομβιό- 
σχημα στοιχεία. 

Ο χώρος θα προστατεύει τις Η.Σ. από έκθεση σε ακραί¬ 
ες συνθήκες. 

• Σημείο ή σημεία κεντρικής αποθήκευσης: έχουν τα 
χαρακτηριστικά της αποθήκης, του Νομού, αλλά πολύ με¬ 
γαλύτερη χωρητικότητα. Επιπλέον διαθέτουν μονάδα 
διαλογής (χειρονακτική ή μηχανική) ώστε να διαχωρίζο¬ 
νται οι ανακυκλώσιμες χρησιμοποιημένες Η.Σ. από τις 
Η.Σ. που θα οδηγηθούν σε εγκεκριμένους χώρους τελι¬ 
κής διάθεσης εντός ή εκτός της χώρας. 

β) Μεταφορά: Οχήματα πλήρους στεγανότητας, κατάλ¬ 
ληλης επισήμανσης και εν γένει σύμφωνα με τις διατάξεις 
της "Ευρωπαϊκής Συμφωνίας σχετικά με τις διεθνείς οδι¬ 
κές μεταφορές επικίνδυνων εμπορευμάτων" (ΑΩΒ). 

2. ΣΥΣΣΩΡΕΥΤΕΣ 

2.1. Συσσωρευτές μολύβδου - οξέος (οχημάτων): 

Η μεταφορά πραγματοποιείται καταρχήν σε τρία ή δύο 
στάδια: 

α) Σε περίπτωση μεταφοράς σε τρία στάδια: ί) από τους 
τόπους συγκέντρωσης (σημεία πρωτογενούς προσωρι¬ 
νής αποθήκευσης) προς τα σημεία δευτερογενούς προ¬ 
σωρινής αποθήκευσης, ϋ) από τα σημεία δευτερογενούς 
προσωρινής αποθήκευσης προς το σημείο ή τα σημεία 
κεντρικής αποθήκευσης και ίϋ) από την κεντρική αποθή¬ 


κευση προς τις εγχώριες εγκεκριμένες μονάδες ανακύ¬ 
κλωσης. 

β) Σε περίπτωση μεταφοράς σε δύο στάδια: δεν περι¬ 
λαμβάνεται το στάδιο (μ) και (ίϋ) που αναφέρεται στην κε¬ 
ντρική αποθήκευση. Κατά συνέπεια οι συσσωρευτές από 
τα σημεία δευτερογενούς προσωρινής αποθήκευσης διο¬ 
χετεύονται κατευθείαν στις μονάδες ανακύκλωσης. 

α) Συλλογή: 

• Στα σημεία πρωτογενούς προσωρινής αποθήκευσης: 
τοποθέτηση πλαστικών κάδων, ορθογώνιων, χωρητικότη¬ 
τας 500 έως 1000 11, πλήρους στεγανότητας, με κατάλλη¬ 
λη επισήμανση (σύμβολο ανακύκλωσης, σύμβολο συσ¬ 
σωρευτή) και δυνατότητα μεταφοράς με χρήση ανυψωτι¬ 
κού μηχανήματος. 

• Σημεία δευτερογενούς προσωρινής αποθήκευσης: 
αυτά βρίσκονται εντός εγκεκριμένων σύμφωνα με τις κεί¬ 
μενες διατάξεις, χώρων διαχείρισης αποβλήτων. Στα ση¬ 
μεία αυτά συσσωρεύονται κάδοι, πλήρεις χρησιμοποιη¬ 
μένων συσσωρευτών και όμοιοι με εκείνους της πρωτο¬ 
γενούς προσωρινής αποθήκευσης. 

• Κεντρική αποθήκη: πλήρως στεγανοποιημένος και 
στεγασμένος χώρος κατά προτίμηση εντός υφιστάμενης 
βιομηχανικής περιοχής ή εγκατάστασης ανακύκλωσης 
συσσωρευτών μολύβδου. Ο χώρος αυτός ενδείκνυται να 
δέχεται και τα σκραπ υλικά μολύβδου, καθώς και τα μο- 
λυβδούχα υγρά απόβλητα, που προκύπτουν από τη δια¬ 
δικασία παραγωγής συσσωρευτών μολύβδου και διαθέ¬ 
τει ζυγιστήριο. 

β) Μεταφορά: 

• Ιο στάδιο: μεταφορά των γεμάτων με χρησιμοποιη¬ 
μένους συσσωρευτές κάδων, με οχήματα ενδεικτικής χω¬ 
ρητικότητας 3 κ.μ., πλήρους στεγανότητας, κατάλληλης 
επισήμανσης και εν γένει σύμφωνα με τις διατάξεις ΑΩΒ. 
Τα οχήματα αυτά, κατά τη μετακίνησή τους προς τα ση¬ 
μεία πρωτογενούς προσωρινής αποθήκευσης, μεταφέ¬ 
ρουν άδειους κάδους, όμοιους με αυτούς που θα παρα- 
λαμβάνουν, οι οποίοι θα αντικαθιστούν τους γεμάτους. 

• 2ο στάδιο: μεταφορά των χρησιμοποιημένων συσσω¬ 
ρευτών, οι οποίοι εκκενώνονται από τους κάδους (στα ση¬ 
μεία δευτερογενούς προσωρινής αποθήκευσης), με οχή¬ 
ματα ενδεικτικής χωρητικότητας 10 κ.μ. Τα οχήματα αυτά 
έχουν χαρακτηριστικά ίδια με εκείνα των οχημάτων του 
1ου σταδίου. 

• 3ο στάδιο: (εφόσονδενπαραλείπεται): μεταφοράτων 
χρησιμοποιημένων συσσωρευτών μολύβδου, του σκραπ 
μολύβδου, καθώς και των μολυβδούχων υγρών αποβλή- 
τωντων μονάδων παραγωγής συσσωρευτών, με οχήματα 
ενδεικτικής χωρητικότητας 10 κ.μ. (χαρακτηριστικά ίδια 
με εκείνα των οχημάτων του 1ου και 2ου σταδίου). 

Ειδικότερα, τα μολυβδούχα υγρά απόβλητα μεταφέρο- 
νται σε δοχεία ή κάδους από χάλυβα ή πλαστικό υψηλής 
αντοχής και μέγιστης χωρητικότητας 3000 II. 

2.2. Λοιποί συσσωρευτές (π.χ. βιομηχανικοί νικελίου - 
καδμίου): 

Προβλέπονται καταρχήν δύο στάδια μεταφοράς: Ιο) 
από τους τόπους συλλογής (πρωτογενής προσωρινή 
αποθήκευση) προς το σημείο ή τα σημεία κεντρικής απο¬ 
θήκευσης και 2ο) από την κεντρική αποθήκευση για τελι¬ 
κή διάθεση στο εξωτερικό. 

α) Συλλογή: Δεν θα χρησιμοποιηθούν κάδοι στη συλλο¬ 
γή των συσσωρευτών αυτών (νικελίου-καδμίου ή μολύ¬ 
βδου). Η κεντρική αποθήκευση γίνεται στον ίδιο χώρο 
όπου αποθηκεύονται οι Η.Σ. 

β) Μεταφορά: όπως προβλέπεται στην παράγραφο 

2.1.β (σχετικά με οχήματα 2ου και 3ου σταδίου). 

Άρθρο 5 

Οργάνωση της χωριστής συλλογής χρησιμοποιημένων 
ηλεκτρικών στηλών και συσσωρευτών - Σύστημα εγγυο¬ 
δοσίας 

1. ΗΛΕΚΤΡΙΚΕΣ ΣΤΗΛΕΣ (Η.Σ.) 

1.1. Απαγορεύεται η συλλογή, προσωρινή αποθήκευση, 
μεταφορά και διάθεση των χρησιμοποιημένων Η.Σ. από 
κοινού μετά οικιακά απόβλητα. 

1.2. Καθιερώνεται σύστημα "εγγύησης - επιστροφής" 
των Η.Σ. σύμφωνα με το οποίο ο αγοραστής καταβάλλει 
στον πωλητή επιπλέον ποσό επί της τιμής της καινούρ¬ 
γιας Η.Σ. το οποίο του επιστρέφεται με την επιστροφή 
από τον αγοραστή της χρησιμοποιημένης Η.Σ. 

Το ποσό αυτό καθορίζεται με απόφαση των Υπουργών 
Ανάπτυξης και Περιβάλλοντος, Χωροταξίας και Δημ. Έρ¬ 
γων. 

1.3. Η χωριστή συλλογή των χρησιμοποιημένων Η.Σ. εί¬ 
ναι υποχρεωτική και πραγματοποιείται σε ειδικούς κά¬ 
δους που φέρουν κατάλληλη επισήμανση στους ακόλου¬ 
θους τόπους συγκέντρωσης (πρωτογενούς συλλογής): 

- Σε Δημοτικά σημεία συλλογής που καθορίζονται από 
τους ΟΤΑ, 

- Σε Καταστήματα λιανικού εμπορίου Η.Σ., ή σε εξειδι- 
κευμένα καταστήματα και μεγάλα ευροτ πιατίτθίε. 

1.4. Οι εργασίες διαχείρισης (συλλογή, μεταφορά, προ¬ 
σωρινή αποθήκευση, μεταφόρτωση) των χρησιμοποιημέ¬ 
νων Η.Σ. από την πρωτογενή συλλογή μέχρι την παράδο¬ 
σή τους σε εγκεκριμένη μονάδα ανακύκλωσης ή για τελι¬ 
κή διάθεση γίνεται με ευθύνη ενός ή περισσοτέρων 
εγκεκριμένων σύμφωνα με τις κείμενες διατάξεις (άρθρο 
7 υπ’ αριθ. 19396/1546/1997 ΚΥΑ) και τις διατάξεις της 
παρούσας απόφασης ιδιωτικού(ών) φορέα (ων) συλλο¬ 
γής Η.Σ. με Περιφερειακή, διαπεριφερειακή ή εθνική εμ¬ 
βέλεια (Συλλέκτης (ες) Η.Σ.). 

Σε περίπτωση που ο φορέας (Συλλέκτης Η.Σ.) δραστη¬ 
ριοποιείται εντός μιας περιφέρειας ή σε διαπεριφερειακό 
ή εθνικό επίπεδο, η άδεια συλλογής μεταφοράς, προσω¬ 
ρινής αποθήκευσης ή μεταφόρτωσης χορηγείται από τον 
Υπουργό ΠΕΧΩΔΕ μετά από εισήγηση της αρμόδιας Υπη¬ 
ρεσίας Περ/ντος του ΥΠΕΧΩΔΕ και γνώμη της Δ/νσης 
Υγειονομικής Προστασίας Περιβάλλοντος του Υπ. Υγείας 
του Γενικού Χημείου Κράτους και των οικείων Νομαρχια¬ 
κών Αυτοδιοικήσεων. 

Σε κάθε περίπτωση οι όροι και οι προϋποθέσεις χορή¬ 
γησης της άδειας διαχείρισης, προβλέπονται από τις δια¬ 
τάξεις του άρθρου 7 της υπ’ αριθ. 19396/1546/1997 ΚΥΑ. 

1.5. Για την εφαρμογή του προηγούμενου εδαφίου η 
αρμόδια Υπηρεσία Περιβάλλοντος του ΥΠΕΧΩΔΕ μερι¬ 
μνά σε συνεργασία με τους συναρμόδιους φορείς του δη¬ 
μόσιου και του ιδιωτικού τομέα, για την απογραφή των 
παραγόμενων ποσοτήτων χρησιμοποιημένων Η.Σ. 

1.6. Το κόστος συλλογής που αναλαμβάνει ο Συλλέκτης 
Η.Σ. είναι δυνατόν να καλύπτεται κατά ένα μέρος από το 
ΥΠΕΧΩΔΕ μέσω Κοινοτικών ή εθνικών χρηματοδοτικών 
προγραμμάτων. 

1.7. Είναι δυνατόν οι ΟΤΑ ή οι Σύνδεσμοι ΟΤΑ να ανα¬ 
λαμβάνουν το κόστος των κάδων της πρωτογενούς συλ¬ 
λογής ή/και τη μεταφορά των Ηλεκτρικών Στηλών από τα 
σημείαπρωτογενούς συλλογής στην αποθήκη του Νομού 


ή ακόμα και στα σημεία κεντρικής αποθήκευσης. Στη πε¬ 
ρίπτωση αυτή οι ΟΤΑ ή οι Σύνδεσμοι ΟΤΑ χρηματοδοτού¬ 
νται από το ΥΠΕΧΩΔΕ μέσω κοινοτικών ή εθνικών προ¬ 
γραμμάτων. 

1.8. Σε κάθε Νομαρχιακή Αυτοδιοίκηση προβλέπεται η 
δημιουργία μιας τουλάχιστον αποθήκης για τις χρησιμο¬ 
ποιημένες Η.Σ. σύμφωνα με τους όρους και τις προϋπο¬ 
θέσεις του άρθρου 7 της υπ’ αριθ. 19396/1546/1997 ΚΥΑ. 
Κάθε τέτοια αποθήκη πρέπει να εξασφαλίζει την μεταφο¬ 
ρά των Η.Σ. προς την κεντρική αποθήκη και να αναφέρει 
σ’ αυτήν το βάρος και τις κατηγορίες των Η.Σ. 

1.9. Το σημείο ή τα σημεία κεντρικής αποθήκευσης των 
χρησιμοποιημένων Η.Σ. επιλέγονται από το ΥΠΕΧΩΔΕ 
σύμφωνα με τους όρους και τις προϋποθέσεις που προ- 
βλέπονται στο προηγούμενο εδάφιο (1.6.) 

Η κεντρική αποθήκη συντονίζει τη μεταφορά από τις πε¬ 
ριφερειακές αποθήκες 

1.10.0 πάγιος εξοπλισμός και οι εγκαταστάσεις διαχεί¬ 
ρισης των χρησιμοποιημένων Η.Σ. επιχορηγούνται σύμ¬ 
φωνα με την εκάστοτε ισχύουσα νομοθεσία περί παροχής 
κινήτρων. 

2. ΣΥΣΣΩΡΕΥΤΕΣ 

Απαγορεύεται η συλλογή, μεταφορά και διάθεση των 
χρησιμοποιημένων συσσωρευτών από κοινού με τα οικια¬ 
κά απόβλητα. Η χωριστή συλλογή των χρησιμοποιημένων 
συσσωρευτών μολύβδου-οξέος (για εκκίνηση κινητήρων, 
σταθερών, έλξης κ.λπ.) και λοιπών (βιομηχανικών νικελί- 
ου-καδμίου) καθώς και του σκραπ μολύβδου και των μο- 
λυβδούχων υγρών αποβλήτων των μονάδων παραγωγής 
συσσωρευτών, είναι υποχρεωτική. 

2.1. Συσσωρευτές μολύβδου-οξέος (οχημάτων) 

α. Οι συσσωρευτές μολύβδου-οξέος, που χρησιμοποι¬ 
ούνται για εκκίνηση κινητήρων, πωλούνταιστοντελικό κα¬ 
ταναλωτή μόνο από τις επιχειρήσεις, οι οποίες, σύμφωνα 
με την ισχύουσα νομοθεσία, διαθέτουν άδεια πώλησης 
συσσωρευτών και αντικατάστασης των χρησιμοποιημέ¬ 
νων. 

Οι καταναλωτές υποχρεούνται να παραδίδουν τους 
χρησιμοποιημένους συσσωρευτές μολύβδου - οξέος στις 
προαναφερόμενες επιχειρήσεις. 

Απαγορεύεται η πώληση καινούργιου συσσωρευτή εάν 
δεν επιστραφεί από τον καταναλωτή ο χρησιμοποιημένος 
συσσωρευτής ίδιας περίπου χωρητικότητας (ΑΗ) στην 
επιχείρηση πώλησης συσσωρευτών και αντικατάστασης 
των χρησιμοποιημένων. 

β. Οι κάτοχοι των χρησιμοποιημένων ως άνω συσσω¬ 
ρευτών υποχρεούνται να τους συγκεντρώνουν στους κά¬ 
δους πρωτογενούς προσωρινής αποθήκευσης σύμφωνα 
με το άρθρο 4 [παρ. 2.1 (α)] απαραιτήτως με τον περιεχό¬ 
μενο ηλεκτρολύτη τους. 

Οι παραπάνω κάδοι τοποθετούνται στους χώρους των 
αναφερόμενων στο προηγούμενο εδάφιο (α) επιχειρήσε¬ 
ων. 

γ. Το σύνολο των απαιτούμενων εργασιών διαχείρισης 
(συλλογή, μεταφορά, προσωρινή αποθήκευση, μεταφόρ¬ 
τωση) από τη μεταφορά των χρησιμοποιημένων συσσω¬ 
ρευτών από τους κάδους πρωτογενούς προσωρινής απο¬ 
θήκευσης μέχρι την παράδοσή τους στις εγκεκριμένες 
μονάδες ανακύκλωσης γίνεται με ευθύνη ενός ή περισ¬ 
σοτέρων εγκεκριμένου (ων) σύμφωνα με τις κείμενες δια¬ 
τάξεις (άρθρο 7 υπ’ αριθ. 19396/1546/1997 ΚΥΑ) ιδιωτι¬ 
κού (ών) φορέα(ων) συλλογής συσσωρευτών σε εθνικό 
επίπεδο (Συλλέκτης Συσσωρευτών) ή περισσοτέρων τέ- 

τοιων ιδιωτικών φορέων σε διαπεριφερειακό επίπεδο 
(Συλλέκτες Συσσωρευτών). 

Σε περίπτωση που ο φορέας αυτός δραστηριοποιεί σε 
διαπεριφερειακό ή εθνικό επίπεδο η άδεια συλλογής, με¬ 
ταφοράς, προσωρινής αποθήκευσης ή μεταφόρτωσης 
χορηγείται από τον Υπουργό ΠΕΧΩΔΕ μετά από εισήγη¬ 
ση της αρμόδιας υπηρεσίας Περ/ντος του ΥΠΕΧΩΔΕ και 
γνώμη του Υπουργείου Υγείας του Γενικού Χημείου Κρά¬ 
τους και των οικείων Νομαρχιακών Αυτοδιοικήσεων. 

Οι όροι και προϋποθέσεις χορήγησης της άδειας διέ- 
πονται από τις διατάξεις του άρθρου 7 της υπ’ αριθ. 
19396/1546/1997 ΚΥΑ. 

Για την εφαρμογή του εδαφίου αυτού η αρμόδια υπη¬ 
ρεσία Περ/ντος του ΥΠΕΧΩΔΕ σε συνεργασία με τους 
συναρμόδιους φορείς του δημόσιου και ιδιωτικού τομέα 
μεριμνά για την απογραφή των παραγόμενων ποσοτήτων 
χρησιμοποιημένων συσσωρευτών. 

δ. Ο υπό αδειοδότηση Συλλέκτης θα πρέπει να έχει εξα¬ 
σφαλίσει το σημείο ή τα σημεία κεντρικής αποθήκευσης 
των χρησιμοποιημένων συσσωρευτών (σύμφωνα με το 
άρθρο 4 [παρ. 2.1. (α)], τα οποία πρέπει να έχουν χωρητι¬ 
κότητα, ικανή για αποθήκευση ποσότητας, η οποία αντι¬ 
στοιχεί στη συλλογή χρησιμοποιημένων συσσωρευτών 
σε εθνικό ή διαπεριφερειακό επίπεδο, για χρονικό διά¬ 
στημα τουλάχιστον τριών μηνών. 

ε. Ο (οι) Συλλέκτης (ες) αναλαμβάνει (ουν) την κάλυψη 
του κόστους αγοράς: 

• των κάδων πρωτογενούς προσωρινής αποθήκευσης, 
σε ποσοστό κάτω από το μισό 

• των υποδοχέων δευτερογενούς προσωρινής αποθή¬ 
κευσης, κατά ποσοστό 100% 

• των μικρών οχημάτων μεταφοράς των συσσωρευτών 
του 1ου σταδίου 

• των οχημάτων μεταφοράςτωνσυσσωρευτώντου2ου 
και 3ου σταδίου 

στ. Το κόστος αγοράς των κάδων πρωτογενούς προ¬ 
σωρινής αποθήκευσης μπορεί να καλύπτεται κατά το με¬ 
γαλύτερο μέρος από το ΥΠΕΧΩΔΕ μέσω Κοινοτικών ή 
εθνικών χρηματοδοτικών προγραμμάτων. Σε περίπτωση 
που ο Συλλέκτης είναι και ανακυκλωτής είναι δυνατόν η 
κάλυψη του κόστους των κάδων αυτών να γίνεται σύμφω¬ 
να με την ισχύουσα νομοθεσία περί παροχής κινήτρων. 

ζ. Ο (οι) Συλλέκτης (ες) υποχρεούται (νται) να παραδί- 
δει (ουν) στους ανακυκλωτές, σε ετήσια βάση, ίδιες πο¬ 
σότητες χρησιμοποιημένων συσσωρευτών με εκείνες 
που συλλέγει (ουν). 

Οι ποσότητες του διακινούμενου σκραπ μολύβδου και 
των μολυβδούχων υγρών αποβλήτων καταγράφονται ξε¬ 
χωριστά. 

η. Οι επιχειρήσεις πώλησης και αντικατάστασης των εν 
λόγω συσσωρευτών, υποχρεούνται: 

- για την ασφαλή πρωτογενή αποθήκευση των χρησιμο¬ 
ποιημένων συσσωρευτών συμπεριλαμβανομένης και της 
επαρκούς συντήρησης των ειδικών κάδων, σύμφωνα με 
τις σχετικές οδηγίες του ΥΠΕΧΩΔΕ. 

- να παραδίδουν τις αποθηκευμένες ποσότητες χρησι¬ 
μοποιημένων συσσωρευτών στον (στους) νόμιμο (ους) 
Συλλέκτη (ες). 

- να διατηρούν βιβλίο διακίνησης συσσωρευτών. 

Η τήρηση των υποχρεώσεων αυτών είναι απαραίτητη 
προϋπόθεση για την χορήγηση ή την ανανέωση της άδει¬ 
ας λειτουργίας των επιχειρήσεων αυτών. Σε περίπτωση 
παράβασης των υποχρεώσεων αυτών ανακαλείται από 


την αρμόδια αρχή ή άδεια λειτουργίας της επιχείρησης 
για όσο χρόνο διαρκεί η παράβαση. 

θ. Οι επιχειρήσεις ανακύκλωσης υποχρεούνται να ανα¬ 
κυκλώνουν το σκραπ μολύβδου και τα μολυβδούχα από¬ 
βλητα της εγχώριας παραγωγής συσσωρευτών, ανάλογα 
με τη δυναμικότητα των εγκαταστάσεών τους και σύμφω¬ 
να με τους όρους και τις προϋποθέσεις της άδειας δια¬ 
χείρισης των συσσωρευτών που χορηγείται σύμφωνα με 
τις διατάξεις της κείμενης νομοθεσίας σχετικά με τη δια¬ 
χείριση των επικίνδυνων αποβλήτων (υπ’ αριθ. 19396/ 
1546/1997 ΚΥΑ). Κάθε επιχείρηση ανακύκλωσης υποχρε- 
ούται να παραλαμβάνειτους χρησιμοποιημένους συσσω¬ 
ρευτές μόνο από νόμιμους συλλέκτες κατά τα οριζόμενα 
στην κείμενη νομοθεσία και στη παρούσα απόφαση. 

Το ποσό που καταβάλλεται από κάθε επιχείρηση ανα¬ 
κύκλωσης προς τον Συλλέκτη και καθορίζεται σύμφωνα 
με την παράγραφο 2.3. κατανέμεται ως εξής: το 90% πα¬ 
ραμένει στον Συλλέκτη, ενώ το 10% αποδίδεται από τον 
Συλλέκτη προς τις επιχειρήσεις πώλησης και αντικατά¬ 
στασης των συσσωρευτών για την τήρηση των υποχρεώ¬ 
σεων της παρ. η. 

ι. Η δραστηριότητα ανακύκλωσης συσσωρευτών, συ- 
μπεριλαμβανομένης και της κεντρικής αποθήκευσης των 
προς διαλογή χρησιμοποιημένων συσσωρευτών, σκραπ 
και λοιπών μολυβδούχων αποβλήτων, υπάγεται στις δια¬ 
τάξεις της κείμενης Νομοθεσίας περί παροχής κινήτρων 
ή μπορεί να χρηματοδοτείται από κοινοτικούς ή εθνικούς 
πόρους. 

2.2. Λοιποί συσσωρευτές (πχ. βιομηχανικοί νικελίου- 
καδμίου και μολύβδου): 

Ο Συλλέκτης Η.Σ. αναλαμβάνει τη συλλογή, μεταφορά 
1ου και 2ου σταδίου και προσωρινή αποθήκευση των χρη¬ 
σιμοποιημένων μεγάλων (βιομηχανικών, σταθερών) συσ¬ 
σωρευτών νικελίου-καδμίου όπως προβλέπεται στο υπο¬ 
κεφάλαιο Α (παραγρ. 2.2.) 

2.3. Στο πλαίσιο του ελέγχου εφαρμογής του προγράμ¬ 
ματος διαχείρισης των συσσωρευτών η αρμόδια Υπηρε¬ 
σία Περιβάλλοντος του ΥΠΕΧΩΔΕ αναλαμβάνει: 

• Τον έλεγχο της διακίνησης των συσσωρευτών (μολύ- 
βδου-οξέος και λοιπών), του σκραπ μολύβδου, καθώς και 
των προς ανακύκλωση μολυβδούχων αποβλήτων. 

• Την τήρηση μητρώου των παραγωγών και εισαγωγέ¬ 
ων συσσωρευτών. 

• Την τήρηση μητρώου των επιχειρήσεων, οι οποίες, 
σύμφωνα με την ισχύουσα νομοθεσία, διαθέτουν άδεια 
πώλησης και αντικατάστασης χρησιμοποιημένων συσσω¬ 
ρευτών. 

• Την τήρηση μητρώου των νόμιμων συλλεκτών των 
χρησιμοποιημένων συσσωρευτών. 

• Την τήρηση μητρώου των νομίμως λειτουργούντων 
ανακυκλωτών χρησιμοποιημένων συσσωρευτών μολύ¬ 
βδου - οξέος. 

• Την κατανομή των ποσοτήτων των προς ανακύκλωση 
μολυβδούχων υλικών στους ανακυκλωτές, με βάση τη δυ¬ 
ναμικότητα των εγκαταστάσεων των τελευταίων και τις 
ανακυκλωθείσες ποσότητες της τελευταίας τριετίας. 

• Τις εισηγήσεις για τον εκάστοτε καθορισμό του 
ύψους της τιμής πώλησης από το Συλλέκτη προς τους 
ανακυκλωτές των προς ανακύκλωση μολυβδούχων υλι¬ 
κών (π.χ. ανά Κρ περιεχομένου στα υλικά αυτά μολύ¬ 
βδου). 

Η παραπάνω τιμή πώλησης θα εξαρτάται από τη χρη¬ 
ματιστηριακή τιμή του μολύβδου, την τιμή των χρήσιμο- 

ποιημένων συσσωρευτών σε επίπεδο Ε.Ε. και από την ορ¬ 
θολογικότερη λειτουργία του συστήματος συλλογής, 
έτσι ώστε να δήμιου ργούνται οι καλύτερες προϋποθέσεις 
για την προστασία της υγείας και του περιβάλλοντος μέ¬ 
σω της ανακύκλωσης. Η τιμή αυτή καθορίζεται εκάστοτε 
με κοινή απόφαση των Υπουργών Ανάπτυξης και ΠΕΧΩ- 
ΔΕ. 

Το Υπουργείο ΠΕΧΩΔΕ μεριμνά για την παροχή προς 
τους Συλλέκτες χρησιμοποιημένων συσσωρευτών, κινή¬ 
τρων με οποιαδήποτε μορφή (οικονομικά εργαλεία ή διοι¬ 
κητικά μέτρα) προκειμένου να επιτευχθεί ο στόχος της 
ανακύκλωσης των συσσωρευτών. 

2.4. Οι Ένοπλες Δυνάμεις, το Δημόσιο, οι Δημόσιες επι¬ 
χειρήσεις και Οργανισμοί καθώς και οι λοιποί χρήστες πα¬ 
ραδίδουν προς ανακύκλωση αριθμό χρησιμοποιημένων 
συσσωρευτών ίδιο με αυτόν που προμηθεύονται. 

Άρθρο 6 

Μέτρα για την ευαισθητοποίηση και πλήρη ενημέρωση 
του καταναλωτή 

Επειδή η ανακύκλωση και ανάκτηση υλικών συνεπάγεται 
το διαχωρισμό των αποβλήτων στην πηγή, είναι εμφανές 
ότι η συμμετοχή των καταναλωτών στην αλυσίδα διαχείρι¬ 
σης και ειδικότερα στη συλλογή των χρησιμοποιημένων 
Η.Σ. και συσσωρευτών αποβαίνει ιδιαίτερα σημαντική. 

Αυτό προϋποθέτει κατάλληλη και ευρεία πληροφόρηση 
από τους παραγωγούς, εισαγωγείς, συλλέκτες, ανακυ- 
κλωτές και τις δημόσιες αρχές (ΥΠΕΧΩΔΕ, ΥΠΑΝ, ΟΤΑ, 
Ν.Α. κ.λπ.) Η πληροφόρηση καθιστά τους καταναλωτές 
περισσότερο υπεύθυνους, όσον αφορά στις δράσεις μεί¬ 
ωσης της παραγωγής αποβλήτων και συντελεί στην απο- 
τελεσματικότητα εφαρμογής του προγράμματος δράσης 
για τη διαχείριση των χρησιμοποιημένων Η.Σ. και συσσω¬ 
ρευτών. 

1. ΠΛΗΡΟΦΟΡΗΣΗ ΑΠΟ ΔΗΜΟΣΙΕΣ ΑΡΧΕΣ: 

Οι δημόσιες αρχές αναλαμβάνουν, την με κάθε πρό¬ 
σφορο μέσο (ΜΜΕ, δημοσιεύματα στον ημερήσιο ή τοπι¬ 
κό τύπο, διανομή εντύπων κ.ά.) πληροφόρηση των κατα¬ 
ναλωτών ως προς: 

α. το πρόγραμμα δράσης για τη διαχείριση των Η.Σ. και 
συσσωρευτών 

β. τα συστήματα επιστροφής-συλλογής και ανακύκλωσης 

γ. το ρόλο των καταναλωτών, ως ουσιαστικών παραγό¬ 
ντων συμβολής στην αποτελεσματικότητα της ανακύκλω¬ 
σης, με την ουσιαστική συμμετοχή τους στα συστήματα 
επιστροφής/συλλογής/διαλογής στην πηγή. 

δ. τη σημασία της επισήμανσης των Η.Σ. και συσσω¬ 
ρευτών, που διακινούνται στην αγορά. 

2. ΠΛΗΡΟΦΟΡΗΣΗ ΑΠΟ ΑΝΑΚΥΚΛΩΤΕΣ: 

Οι ανακυκλωτές αναλαμβάνουν, την με κάθε πρόσφορο 
μέσο (ΜΜΕ, δημοσιεύματα κ.ά.) πληροφόρηση των κατα¬ 
ναλωτών στους τομείς (β), (γ) και (δ) της προηγούμενης 
παραγράφου, καθώς και για κάθε άλλο θέμα, που κατά 
την κρίση τους ενισχύει το στόχο ανακύκλωσης των Η.Σ. 
και συσσωρευτών και δεν θίγει θέματα ανταγωνισμού και 
στρεβλώσεων της αγοράς. 

3. ΠΛΗΡΟΦΟΡΗΣΗ ΑΠΟ ΠΑΡΑΓΩΓΟΥΣ ΚΑΙ ΕΙΣΑΓΩΓΕΙΣ: 

Οι παραγωγοί Η.Σ. και συσσωρευτών αναλαμβάνουν 

την με κάθε πρόσφορο μέσο (ΜΜΕ κ.ά.) πληροφόρηση 
των καταναλωτών, σχετικά με τα θέματα επισήμανσης 
των Η.Σ. και συσσωρευτών, κατ’ εφαρμογή του άρθρου 6 
της ΚΥΑ 73537/1438/95. 


4. ΠΛΗΡΟΦΟΡΗΣΗ ΑΠΟ ΣΥΛΛΕΚΤΕΣ 
Οι συλλέκτες Η.Σ. αναλαμβάνουν την με κάθε πρόσφο¬ 
ρο μέσο πληροφόρηση των καταναλωτών σχετικά με τα 
θέματα (β), (γ) και (δ) της παραγράφου 1. 


ΚΕΦΑΛΑΙΟ Γ 
ΤΕΛΙΚΕΣ ΔΙΑΤΑΞΕΙΣ 


Άρθρο 7 

Από τις διατάξεις της παρούσας απόφασης προκαλεί- 
ται δαπάνη σε βάρος του Κρατικού Προϋπολογισμού το 
ύψος της οποίας δεν μπορεί να καθορισθεί και θα καλυ¬ 
φθεί από τις Δημόσιες Επενδύσεις μέσω των συγχρημα- 
τοδοτούμενων με την Ευρ. Ένωση Προγραμμάτων της 
περιόδου 2000 - 2006. 

Άρθρο 8 

Κάθε διάταξη που αντίκειται στις διατάξεις της παρού¬ 
σας απόφασης ή ανάγεται σε θέματα που ρυθμίζονται 
από αυτήν καταργείται. 


Άρθρο 9 

Η ισχύς της παρούσας απόφασης αρχίζει από τη δημο¬ 
σίευσή της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως 


Αθήνα 27 Ιουλίου 2000 

ΟΙ ΥΠΟΥΡΓΟΙ 

ΥΦΥΠ. ΕΣΩΤΕΡΙΚΩΝ, ΔΗΜ. 

ΔΙΟΙΚΗΣΗΣ ΚΑΙ ΑΠΟΚΕΝΤΡΩΣΗΣ ΕΘΝΙΚΗΣ ΟΙΚΟΝΟΜΙΑΣ 

Κ. ΚΑΪΣΕΡΛΗΣ ΓΙΑΝΝΟΣ ΠΑΠΑΝΤΩΝΙΟΥ 

ΥΦΥΠ. ΟΙΚΟΝΟΜΙΚΩΝ ΥΦΥΠ. ΑΝΑΠΤΥΞΗΣ 

ΑΠ. ΦΩΤΙΑΔΗΣ ΜΑΡΙΑ - ΕΛΕΝΗ ΑΠΟΣΤΟΛΑΚΗ 


ΥΦΥΠ. ΠΕΡΙΒΑΛΛΟΝΤΟΣ, 
ΧΩΡΟΤΑΞΙΑΣ ΚΑΙ ΔΗΜ. ΕΡΓΩΝ 

Η. ΕΥΘΥΜΙΟΠΟΥΛΟΣ 


ΥΠ. ΜΕΤΑΦ. 

& ΕΠΙΚΟΙΝΩΝΙΩΝ 

ΧΡ. ΒΕΡΕΛΗΣ 


Αριθ. Φ.12.1/Β3/3263 (2) 

«Κοστολόγηση των δωρεάν διατιθεμένων συγγραμμάτων 
στους φοιτητές των Α.Ε.Ι. για το ακαδημαϊκό έτος 
1997-1998». 

Ο ΥΠΟΥΡΓΟΣ ΕΘΝΙΚΗΣ ΠΑΙΔΕΙΑΣ 

Έχοντας υπόψη: 

1. Τις διατάξεις: 

α) του άρθρου 23 του νόμου 1268/1982 (ΦΕΚ 87/τ.Α/16- 
7-1982) 

β) του άρθρου 3του νόμου 2174/93(ΦΕΚ 210/τ.Α/22-12- 
1993) 

γ) του άρθρου 2 παράγραφος 3 του νόμου 2233/94 
(ΦΕΚ 141 /τ. Α/31 -8-1994) 

δ) του άρθρου 43 παράγραφος 9 του νόμου 2413/96 
(ΦΕΚ 124/τ.Α/17-6-1996) 

ε) του άρθρου 3 του νόμου 2454/96 (ΦΕΚ 7/τ.Α/30-1 -97) 

ζ) της αριθμ. Φ. 141 /Β3/1402/1984 (ΦΕΚ 159/τ.Β/20-3- 
1984)υπουργικής απόφασης για την έκδοση και διακίνη¬ 
ση των διδακτικών βιβλίων των Α.Ε.Ι., όπως αυτή τροπο¬ 
ποιήθηκε μεταγενέστερα και εφαρμόζεται μέχρι σήμερα 

στ) του άρθρου 29Ατου νόμου 1558/85, όπως αυτό προ- 
σετέθη με το άρθρο 27 του νόμου 2081/1992 (ΦΕΚ 154/ 
τ.Α/1992) 

η) της αριθμ. Φ. 12.1/Β3/5477/1993 (ΦΕΚ 951 /Β/1993) 

θ) της αριθμ. Φ12.1 /Β3/52/1995 (ΦΕΚ 3/Β/1995) υπουρ¬ 
γικής απόφασης 

ι) της αριθμ. Φ12.1/Β3/1138/1996 (ΦΕΚ 210/Β/1996) κοι¬ 
νής υπουργικής απόφασης 

ια) της αριθμ. Φ.12.1/Β3/5708π.ε./97 (ΦΕΚ 64/Β/1997) 
κοινής υπουργικής απόφασης 
ιβ) της αριθμ. Φ.12.1/Β3/4111/1997 (ΦΕΚ 1010/ Β/97) 
κοινής υπουργικής απόφασης 
ιγ) Της αριθμ. ΣΤ 5/16/1998 Υπουργικής απόφασης: Με¬ 
ταβίβαση του δικαιώματος υπογραφής "Με εντολή 
υπουργού στο Γενικό Γραμματέα, στους Ειδικούς Γραμ- 
ματείς ... κ.λπ." (ΦΕΚ 284/1998 τ.Β') όπως αυτή συμπλη¬ 
ρώθηκε με την αριθμ. ΣΤ 5/32/1998 Υπουργική απόφαση 
(ΦΕΚ 701/1998 τ.Β'). 


2. Το γεγονός ότι από τις διατάξεις της απόφασης αυ¬ 
τής δεν προκαλείται πρόσθετη δαπάνη πέραν αυτής που 
έχει ήδη προβλεφθεί στην απόφαση της ανωτέρω παρα¬ 
γράφου Ιιβτου προοιμίου (Φ19.250, Κ.Α.Ε. 1123), απο¬ 
φασίζουμε: 

Α. Εγκρίνουμε την αγορά των παρακάτω αναφερομέ- 
νων συγγραμμάτων από το ελεύθερο εμπόριο, που προ- 
τάθηκαν από τις Γ ενικές Συνελεύσεις των τομέων για την 
δωρεάν διανομή τους στους φοιτητές των Α.Ε.Ι, για το 
ακαδημαϊκό έτος 1997-98 με την αναφερόμενη για κάθε 
αντίτυπο τιμή προσαυξημένη κατά 5% επί της τιμής κο¬ 
στολόγησης ακαδημαϊκού έτους 1996-97 ((*) εξαιρουμέ- 
νων των περιπτώσεων εκείνων που η νέα τιμή υπερβαίνει 
το 70% της τιμής του ελευθέρου εμπορίου). 


Α/Α 

ΑΚ. 

ΕΤΟΣ 

ΔΙΑΝ 

ΟΜΗΣ 

ΕΚΔΟΣΕΙΣ 

ΣΥΓΓΡΑΦΕΑΣ 

ΤΙΤΛΟΣ 

ΣΥΓΡΑΜ ΜΑΤΟΣ 

ΤΙΜΗ 

95- 96 ή 

96- 97 

ΦΕΚ 

ΤΙΜΗ 97- 
98 (+5%) 
ΣΕΔΡΧ. 

ΤΜΗΜΑΉ 
ΤΜΗΜΑΤΑ 
ΔΙΑΝΟΜΗΣ ΑΕΙ 

1 

1997- 

1998 

ΕΚΔΟΣΕΙΣ ΚΑΡΟΛΟΣ ΛΑΜΠΡΙΝΗ Α 
ΦΙΛΙΠΠΑΤΟΥ ΜΕΤΑΦΡΑΣΕΙΣ- 
ΔΑΚΤΥΛΟΓΡΑΦΗΣΕΙΣ 

ΖΑΚΑΣ ΑΘΑΝΑΣΙΟΣ 

ΚΑΝΟΝΕΣ ΔΙΑΙΤΗΣΙΑΣ 
ΧΕΙΡΟΣΦΑΙΡΗΣΗΣ 

2415 

1217/ 

Β/97 

2535 

1. ΤΕΦΑΑΑΠΘ 

2. ΤΕΦΑΑ 
ΣΕΡΡΩΝ ΑΠΘ 

2 

1997- 

1998 

ΕΚΔΟΣΕΙΣ ΚΑΡΟΛΟΣ ΛΑΜΠΡΙΝΗ Α 
ΦΙΛΙΠΠΑΤΟΥ ΜΕΤΑΦΡΑΣΕΙΣ- 
ΔΑΚΤΥΛΟΓΡΑΦΗΣΕΙΣ 

ΜΑΝΤΗΣΚ- 
ΓΡΙΒΑΣ Ν. 

Η ΤΑΚΤΙΚΗ ΤΟΥ ΤΕΝΙΣ 
-ΘΕΩΡΙΑΚΑΙ ΠΡΑΞΗ 

1500 

536/ 

Β/97 

1575 

ΤΕΦΑΑΑΠΘ 


Β. Εγκρίνουμε τηνπληρωμήτων υπ’αριθμ. Α διδακτικών 
βιβλίων σε βάρος των πιστώσεων του ΥΠ.Ε.Π.Θ. με την 
προϋπόθεση ότι στην σχετική υπεύθυνη δήλωση του δι¬ 
δάσκοντα περί του αριθμού των διατεθέντων αντιτύπων, 
ή στην κατάσταση πληρωμής, ο Πρόεδρος του Τμήματος 
θα βεβαιώνει ότι: 

1. Η Γ ενική Συνέλευση του Τ ομέα ενέκρινε τα βιβλία της 
παραγράφου Α ως διδακτικά ή βοηθήματα. 

2. Υπεγράφη η σχετική απόφαση διανομής τους έπειτα 
από έγκριση της Γενικής Συνέλευσης του Τμήματος και 
του Πρυτανικού Συμβουλίου. 

3. Έγινε η διανομή τους στους φοιτητές. 

4. Γ ια το ίδιο μάθημα που διανεμήθηκαν τα ανωτέρω 
αναφερόμενα διδακτικά βιβλία, δεν έχει διανεμηθεί και 
δεύτερο διδακτικό βιβλίο ή βοήθημα, ούτε πανεπιστημια¬ 


κές παραδόσεις που να καλύπτουν σε ικανοποιητικό βαθ¬ 
μό την ύλη του διδασκόμενου μαθήματος. 

5. Στην περίπτωση, διανομής και δεύτερου διδακτικού 
βιβλίου σύμφωνα με την παράγραφο 11 της Υ.Α. με αριθμ. 
Φ. 141 /Β3/1402/1984, όπως αυτή τροποποιήθηκε μεταγε¬ 
νέστερα και εφαρμόζεται σήμερα, αυτή έγινε κατόπιν αι¬ 
τιολογημένης απόφασης της Συνέλευσης Τομέα του οι- 
κε ίο υ Τμή ματος Α. Ε. I. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 24, Ιουλίου 2000 

Ο Ειδικός Γραμματέας 
Πανεπιστημιακής Εκπαίδευσης 
ΔΙΟΝ. ΚΛΑΔΗΣ 

ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΕΙΕΧ 22321 1 ΥΡΕΤ ΘΡ * ΡΑΧ 52 34 312 
ΗΛΕΚΤΡΟΝΙΚΗ ΔΙΕΥΘΥΝΣΗ: ΜΙΙρ: νννννν.θ Ι.ςτ 
Θ-ΓΠ3Μ: ννθβΓΠ35ΐΘΓ @ Θ1.0Γ 


ΥΠΗΡΕΣΙΕΣ ΕΞΥΠΗΡΕΤΗΣΗΣ ΠΟΛΙΤΩΝ 


ΚΕΝΤΡΙΚΗ ΥΠΗΡΕΣΙΑ 
Σολωμού 51 


ΠΕΡΙΦΕΡΕΙΑΚΑ ΓΡΑΦΕΙΑ 
ΠΩΛΗΣΗΣ Φ.Ε.Κ. 


Πληροφορίες δημοσιευμάτων Α.Ε. - Ε.Π.Ε. 
Πληροφορίες δημοσιευμάτων λοιπών Φ.Ε.Κ. 
Πώληση Φ.Ε.Κ. 

Φωτοαντίγραφα παλαιών Φ.Ε.Κ. 

Βιβλιοθήκη παλαιών Φ.Ε.Κ. 

Οδηγίες για δημοσιεύματα Α.Ε. - Ε.Π.Ε. 
Εγγραφή Συνδρομητών Φ.Ε.Κ. και 
αποστολή Φ.Ε.Κ. 


5225 761 - 5230 841 
5225 713 - 5249 547 
5239 762 
5248 141 
5248 188 
5248 785 

5248 320 


ΘΕΣΣΑΛΟΝΙΚΗ - Βασ. Όλγας 227 - Τ.Κ. 54100 
ΠΕΙΡΑΙΑΣ - Νικήτα 6-8 Τ.Κ. 185 31 
ΠΑΤΡΑ - Κορίνθου 327 - Τ.Κ. 262 23 

ΙΩΑΝΝΙΝΑ - Διοικητήριο Τ.Κ. 450 44 
ΚΟΜΟΤΗΝΗ - Δημοκρατίας 1 Τ.Κ. 691 00 
ΛΑΡΙΣΑ - Διοικητήριο Τ.Κ. 411 10 
ΚΕΡΚΥΡΑ -Σαμαρά 13 Τ.Κ. 491 00 
ΗΡΑΚΛΕΙΟ - Πλ. Ελευθερίας 1, Τ.Κ. 711 10 
ΛΕΣΒΟΣ - Πλ. Κωνσταντινουπόλεως 
Τ.Κ. 811 00 Μυτιλήνη 


(031) 423 956 
4135 228 
(061) 6381 100 

(0651) 87215 
(0531) 22 858 
(041) 597449 
(0661) 89 127/89 120 
(081) 396 223 

(0251) 46 888/47 533 


ΤΙΜΗ ΠΩΛΗΣΗΣ ΦΥΛΛΩΝ ΕΦΗΜΕΡΙΔΟΣ ΤΗΣ ΚΥΒΕΡΝΗΣΕΩΣ 

• Για τα ΦΕΚ από 1 μέχρι 8 σελίδες 200 δρχ. 

• Για τα ΦΕΚ από 8 σελίδες και πάνω η τιμή πώλησης κάθε φύλλου (δσέλιδου ή μέρους αυτού) προσαυξάνεται κατά 100 δρχ. ανά 
δσέλιδο ή μέρος αυτού. 

• ΓιαταΦΕΚτου Τεύχους Προκηρύξεων Α.Σ.Ε.Π. ανεξαρτήτως αριθμού σελίδων δρχ. 100. (Σε περίπτωση Πανελλήνιου Διαγω¬ 
νισμού η τιμή θα προσαυξάνεται κατά δρχ. 100 ανά δσέλιδο ή μέρος αυτού). 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 

Τεύχος 

Κ.Α.Ε. Προϋπολογισμού 

Κ.Α.Ε. εσόδου υπέρ 


2531 


ΤΑΠΕΤ3512 

Α' (Νόμοι, Π.Δ., Συμβάσεις κ.λπ.) 

60.000 δρχ. 

3.000 

δρχ· 

Β' (Υπουργικές αποφάσεις κ.λπ.) 

70.000 

» 

3.500 

» 

Γ' (Διορισμοί, απολύσεις κ.λπ. Δημ. Υπαλλήλων) 

15.000 

» 

750 

» 

Δ' (Απαλλοτριώσεις, πολεοδομία κ.λπ.) 

70.000 

» 

3.500 

» 

Αναπτυξιακών Πράξεων (Τ.Α.Π.Σ.) 

30.000 

» 

1.500 

» 

Ν.Π.Δ.Δ. (Διορισμοί κ.λπ. προσωπικού Ν.Π.Δ.Δ.) 

15.000 

» 

750 

» 

Παράρτημα (Προκηρύξεις θέσεων ΔΕΠ κ.τλ.) 

5.000 

» 

250 

» 

Δελτίο Βιομηχανικής Ιδιοκτησίας (Δ.Ε.Β.Ι.) 

10.000 

» 

500 

» 

Ανωτάτου Ειδικού Δικαστηρίου (Α.Ε.Δ.) 

3.000 

» 

150 

» 

Προκηρύξεων Α.Σ.Ε.Π. 

10.000 

» 

500 

» 

Ανωνύμων Εταιρειών & Ε.Π.Ε. 

300.000 

» 

15.000 

» 

Διακηρύξεων Δημοσίων Συμβάσεων (Δ.Δ.Σ.) 

50.000 

» 

2.500 

» 

ΓΙΑ ΟΛΑ ΤΑ ΤΕΥΧΗ ΕΚΤΟΣ Α.Ε. & Ε.Π.Ε. 

300.000 

» 

15.000 

» 


1 Οι συνδρομές του εσωτερικού προπληρώνονται στα Δημόσια Ταμεία που δίνουν αποδεικτικό είσπραξης (διπλότυπο) το οποίο 
με τη φροντίδα του ενδιαφερομένου πρέπει να στέλνεται στην Υπηρεσία του Εθνικού Τυπογραφείου. 

' Οι συνδρομές του εξωτερικού επιβαρύνονται με το διπλάσιο των ανωτέρω τιμών. 

' Η πληρωμή του υπέρ ΤΑΠΕΤ ποσοστού που αντιστοιχεί σε συνδρομές, εισπράττεται από τα Δημόσια Ταμεία. 

' Οι συνδρομητές του εξωτερικού μπορούν να στέλνουν το ποσό του ΤΑΠΕΤ μαζί με το ποσό της συνδρομής. 

' Οι Νομαρχιακές Αυτοδιοικήσεις, οι Δήμοι, οι Κοινότητες ως και οι επιχειρήσεις αυτών πληρώνουν το μισό χρηματικό ποσό της 
συνδρομής και ολόκληρο το ποσό υπέρ του ΤΑΠΕΤ. 

1 Η συνδρομή ισχύει για ένα χρόνο, που αρχίζει την 1η Ιανουάριου και λήγει την 31 η Δεκεμβρίου του ίδιου χρόνου. 

Δεν εγγράφονται συνδρομητές για μικρότερο χρονικό διάστημα. 

1 Η εγγραφή ή ανανέωση της συνδρομής πραγματοποιείται το αργότερο μέχρι τον Μάρτιο κάθε έτους. 

' Αντίγραφα διπλοτύπων, ταχυδρομικές επιταγές και χρηματικά γραμμάτια δεν γίνονται δεκτά. 


Οι υπηρεσίες εξυπηρέτησης των πολιτών λειτουργούν καθημερινά από Οδ.ΟΟ' έως 13.00' 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 



































